Diari Oficial de la Generalitat Valenciana


Sumari del DOGV 6894, del 02-11-2012 (2012/9840)

RESOLUCIÓ de 27 de setembre de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la situada a Requena, feta per l'Ajuntament del municipi mencionat a favor de la Generalitat per a ser destinada a la regularització patrimonial de l'Hospital Comarcal de Requena.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6894

Data del DOGV
:   02-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9840


Data del document
:   27-09-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 27 de setembre de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la situada a Requena, feta per l'Ajuntament del municipi mencionat a favor de la Generalitat per a ser destinada a la regularització patrimonial de l'Hospital Comarcal de Requena. [2012/9840]  
L'Ajuntament de Requena, en sessió plenària que va tindre lloc el dia 10 de maig de 2012, va acordar la cessió gratuïta a la Generalitat de la parcel·la de la seua propietat, de 27.768,57 m² de superfície, situada al carrer Fuenterobles, de la població esmentada i sobre la qual s'ubica l'Hospital Comarcal de Requena.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de l'immoble.  
La cessió es fa amb la finalitat de destinar la parcel·la a la regularització patrimonial de l'Hospital Comarcal de Requena, amb subjecció al que establix l'article 111 del Reglament de Béns de les Entitats Locals, ja que l'immoble que se cedix té la naturalesa jurídica de patrimonial.  
  
Consta en les actuacions que l'Ajuntament esmentat ha complit el que establixen els articles 109 i següents del Reglament de Béns de les Entitats Locals, així com que la Conselleria de Sanitat té previsió de gasto necessari per a complir els compromisos que la Generalitat adquirix com a conseqüència de l'acceptació de la parcel·la.  
  
L'article 44 de la Llei 14/2003, de 10 d'abril, de Patrimoni de la Generalitat establix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat feta per l'Ajuntament de Requena de la parcel·la que té 27.768,57 m² de superfície, situada al carrer Fuenterrobles de la població mencionada, que limita: al nord, el carrer Fuenterrobles; al sud, la via publica i la propietat de l'ajuntament; a l'este, la parcel·la de què se segrega, i a l'oest, les propietats dels hereus de José Cobo i el naixement del barranc.   
Consta inscrita en el Registre de la Propietat de Requena en el tom 1463, llibre 569, foli 114, finca 69748, inscripció 1a.   
Referència cadastral: 1450399XM9348E3869AF.  
La parcel·la s'accepta lliure de càrregues i gravàmens i al corrent de qualsevol gasto.   
  
Segon  
La cessió gratuïta feta per l'Ajuntament de Requena s'efectua amb la condició de destinar la parcel·la a la regularització de l'Hospital Comarcal de Requena i amb subjecció al que establix l'article 111 del Reglament de Béns de les Entitats Locals.  
  
Tercer  
La parcel·la acceptada haurà d'incorporar-se a l'Inventari General de Béns i Drets de la Generalitat en concepte de bé de domini públic comprés en el servici públic sanitari i adscrit a la Conselleria de Sanitat, a la qual correspon les competències demanials sobre este, inclosa l'administració, la defensa i la conservació, i inscriure's a nom de la Generalitat en el Registre de la Propietat.  
  
Quart  
Notificar esta resolució a l'Ajuntament cedent i procedir a la publicació en el Diari Oficial de la Comunitat Valenciana, en compliment del que establix l'article 44 de la Llei 14/2003, de 10 d'abril, de Patrimoni de la Generalitat.  
  
València, 27 de setembre de 2012.- El conseller d'Hisenda i Administració Pública: José Manuel Vela Bargues.